system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pMircea Anghelescu?
assistant
Mircea Anghelescu (n. 12 martie 1941, București – d. 22 aprilie 2022, București) a fost un cercetător literar, critic literar, filolog, istoric literar, paleograf și pedagog român.
A fost profesor doctor la Facultatea de Litere a Universității București.
În decembrie 2011 a fost declarat de către Senatul Universității din București profesor emerit.

Studii 
În 1957 devine absolvent al Liceului ”Ion Luca Caragiale” din București iar în 1962 absolvă Facultatea de Filologie, secția Arabă-Română a Universității bucureștene.
Participă la cursurile profesorilor Tudor Vianu sau George Călinescu.
Devine doctor în filologie al Universității București în anul 1970 și, mai târziu, cercetător la Institutul de Istorie Literară „G. Călinescu” din cadrul Academiei Române.
Este căsătorit cu orientalista Nadia Anghelescu, specialistă în studii arabe și profesor universitar.
Mircea Anghelescu devine, după 1990, profesor la Facultatea de Litere din București, fiind preocupat în special de perioada preromantică din literatura română.

Activitatea profesională 
 Profesor la Școala nr.1, Urziceni, 1962-1963
 Paleograf la secția de manuscrise a Bibliotecii Centrale de Stat (Biblioteca Națională), 1963-1967
 Secretar științific al Societății de științe filologice, secretar de redacție al revistei Limbă și literatură, 1964-1971
 Institutul de Istorie și Teorie Literară "G. Călinescu" al Academiei Române
 1971-1994 - Cercetător științific principal
 1975-1981 - Secretar științific
 1990-1991 - Director adjunct
 1991-1994 - Director cu delegație
 1990-1998 - Redactor-șef al revistei în limbi străine a Academiei, Synthesis (literatură comparată)
 Profesor asociat la Universitatea din Sibiu, 1991-1992
 Facultatea de Litere din cadrul Universității din București
 Din 1992 - Conferențiar
 Din 1994 - Profesor
 2000-2007 Șeful Catedrei de Istoria Literaturii Române

Stagii în străinătate 
  1981 -  trei luni specializare în literatură comparată la Indiana University, Bloomington, U.S.A.
  1997-1999, lector de literatură și cultură română la Institut national des langues et civilisations orientales din Paris
  2000 - trei luni bursă de cercetare de la Deutsche Forschunggemeinschaft în Germania (Berlin, Tübingen, Freiburg im Breisgau).

Funcții 
  1973-1981, secretar general al Asociației de studii orientale
  1990-1994, director adjunct și apoi director cu delegație al Institutului de Istorie și Teorie Literară "George Călinescu" al Academiei Române
  1994-2003, vicepreședinte al Fundației Culturale Române
  1995-1997, director al Editurii Fundației Culturale Române
  1991-1996, vicepreședinte al Comisiei pentru limba și literatura română din Ministerul Învățămîntului
  Din 1998, vicepreședinte al Asociației române de literatură comparată
  Din 1999, vicepreședinte al Societății de științe filologice din România

Activitate științifică 
A publicat cincisprezece cărți de istorie și critică literară; 
A îngrijit aproximativ treizeci de volume de ediții critice, volume coordonate, prefețe etc.; 
A publicat peste șaizeci de studii (dintre care 12 în reviste din străinătate în Franța, S.U.A., Anglia, Germania, Ungaria, Bulgaria, Siria), etc.

Cărți publicate 
  Corespondența lui Barbu Delavrancea, București, Biblioteca Centrală de Stat, 1967
  Preromantismul românesc, Editura Minerva,1971
  Introducere în opera lui Grigore Alexandrescu  Editura Minerva,1973
  Literatura română și Orientul, Editura Minerva,1975
  Scriitori și curente Editura Eminescu, 1982
  Lectura operei Editura Cartea Românească,1986
  Introducere în opera lui Petre Ispirescu  Editura Minerva, 1987
  Ion Heliade Rădulescu - o biografie a omului și a operei, Editura Minerva, 1987
  Textul și realitatea,  Editura Eminescu,1988
  Clasicii noștri, București, Editura Eminescu, 1996
  Cămașa lui Nessus. Eseuri despre exil, 2000
  Echilibrul între antiteze. Heliade – o biografie, București, Editura Univers enciclopedic, 2001
  Literatura română - Dicționar de opere, coordonator, 2003
  Literatură și biografie, București, Editura Universal Dalsi, 2005
  Mistificțiuni - Falsuri, farse, apocrife, pastișe, pseudonime și alte mistificații în literatură (2008)
 Poarta neagră. Scriitorii și închisoarea, Editura Cartea Românească, 2013 
 Lîna de aur. Călători și călătorii în literatura română, Editura Cartea Românească, 2015

Participări la congrese internaționale 
   A participat la mai multe congrese științifice la Paris, Avignon, Dijon (Franța), Innsbruck, Salzburg și Viena (Austria), Berlin, Freiburg (Germania), Roma, Veneția și Milano (Italia), Moscova (URSS - Rusia), Budapesta (Ungaria), Madrid (Spania), Sofia (Bulgaria), Belgrad, Zrenjanin, Novi-Sad (Iugoslavia) și București
   A ținut conferințe la Universitatea din Geneva (Elveția), Universitatea din Berlin (Germania), Catholic University din Washington, D.C., Indiana University din Bloomington (U.S.A.), Madrid (Spania), Damasc (Siria) etc.

Premii 
 Premiul Academiei Române pentru istorie literară, 1986
 Premiul Uniunii Scriitorilor pentru ediții critice, 1983

Decorații
 Ordinul național „Serviciul Credincios” în grad de Ofițer (1 decembrie 2000) „pentru realizări artistice remarcabile și pentru promovarea culturii, de Ziua Națională a României”

Note

Legături externe 
 Articol dedicat celor 7 români decorați la data de 12 noiembrie 2012, la Paris, în Franța, cu Ordinul Artelor și Literelor. Criticului de artă și curatorului Ruxandra Balaci i s-a decernat titlul de Ofițer al Ordinului Artelor și Literelor, iar  istoricului Mircea Angelescu, muzicianului Damian Drăghici, pianistei Ilinca Dumitrescu, actrițelor Dorina Lazăr și Maia Morgenstern și medievistului Andrei Pippidi li s-a conferit titlul de Cavaler al Ordinului Artelor și Literelor.
 Bogdan Crețu, "Un savant: Mircea Anghelescu", Observatorul cultural, 11 martie 2021
 Nicolae Mecu, "De Mircea", Expres cultural nr. 61, ianuarie 2022
 Muzeul Național al Literaturii Române, https://mnlr.ro/s-a-stins-din-viata-profesorul-criticul-si-istoricul-literar-mircea-anghelescu/
 Uniunea Scriitorilor din România, https://uniuneascriitorilor.ro/2022-04-23-in-memoriam-mircea-anghelescu

Interviuri 

 Mircea Anghelescu: „Nu punem întrebările corecte, cele la care istoria literară poate răspunde”, 9 decembrie 2011, Daniel Cristea-Enache, Ziarul de Duminică

Nașteri în 1941
Nașteri pe 12 martie
Decese în 2022
Decese pe 22 aprilie
Absolvenți ai Facultății de Litere din București
Absolvenți ai Universității din București
Autori români
Cavaleri ai Ordinului Artelor și Literelor
Cercetători literari români
Critici literari români
Filologi români
Istorici literari români
Monografi români
Paleografi români
Pedagogi români
Profesori universitari români
Bucureșteni
Scriitori români din secolul al XX-lea
Scriitori români din secolul al XXI-lea
Decorați cu Ordinul Național Serviciul Credincios în grad de Ofițer